Document ID: /roh_data/filtered/Billingualer_Corpus_interleaved-de-rm.jsonl.gz/31

This is a text translated from German to Rumantsch Grischun.
Bündner Finanzrecht neuen Entwicklungen anpassen

Kürzlich traf sich eine Kommission des Grossen Rates unter dem Vorsitz von Grossrat Ernst Nigg und im Beisein von Regierungsrat Aluis Maissen, Vorsteher des Finanz- und Militärdepartementes, um die Revision der Finanzhaushalts-Gesetzgebung des Kantons Graubünden vorzuberaten.

Insgesamt soll das Finanzrecht neueren Entwicklungen angepasst werden. Ein wesentliches Ziel der Revision besteht darin, eine moderne Grundlage für eine zukunftsgerichtete, konjunkturgerechte Finanzpolitik zu schaffen. Angestrebt wird nicht eine aktive Konjunkturpolitik, sondern dass die Steuerbelastung und die Ausgabenentwicklung im Sinne einer mittelfristigen Stabilisierung der Staatsquote möglichst konstant bleiben. Eine derartige Finanzpolitik wirkt antizyklisch und trägt dazu bei, die konjukturellen Ausschläge zu dämpfen. Diese Gesetzesrevision erfordert gleichzeitig eine Teilrevision der Kantonsverfassung. Zu den wichtigen neuen Grundsätzen gehört auch, dass der kantonale Haushalt mittelfristig ausgeglichen gestaltet werden muss und eine strenge Verschuldensbegrenzung eingeführt wird. Für befristete Versuche neuer Verwaltungsführungs-Modelle (NPM, Projekt GRiforma) werden ferner die gesetzlichen Grundlagen in Form eines Experimentierartikels geschaffen, womit dem Grossen Rat für die Verfahren und Ausgestaltung der NPM-Pilotprojekte besondere Kompetenzen übertragen werden. Ferner sollen auch Subventionsgrundsätze ins Finanzhaushalts-Gesetz aufgenommen werden, damit der Grosse Rat und die Regierung die Beiträge wirksam steuern können. Eine darin eingeschlossene mögliche und befristete Kürzung der Beiträge durch den Grossen Rat ist nur als letzte Haushalts-Massnahme konzipiert, für den Fall, dass die übrigen Steuerungselemente nicht zum Erfolg führen. Des weiteren soll eine genügende Gesetzesgrundlage für die kantonale Pensionskasse und weitere kantonalen Versicherungseinrichtungen geschaffen werden, welche die Möglichkeit umfasst, sich zu einem späteren Zeitpunkt verselbständigen können.

Nach eingehender Beratung kam die Kommission zum Schluss, dass die Revision zu einem modernen und schlanken Finanzhaushalts-Recht führt. Es wird dem Grossen Rat, der Regierung und der Verwaltung erlauben, den Finanzhaushalt zu steuern und rasch auf geänderte Umstände zu reagieren. Die konjunkturgerechte Haushaltspolitik wird besser in der Verfassung verankert und eine wirksame Verschuldensbegrenzung eingeführt. Wichtige Motionsanliegen werden in der Vorlage berücksichtigt. Insgesamt wird mit der Revision nach Auffassung der Kommission die Grundlage dafür geschaffen, dass der bündnerische Finanzhaushalt auch in Zukunft im Gleichgewicht bleibt. Die Vorberatungskommission hat deshalb die gute und ausgewogene Vorlage ohne Änderungsanträge zuhanden des Grossen Rates verabschiedet. Dieser wird das Geschäft in der kommenden Märzsession behandeln.

Gremium: Vorberatungskommission Finanzhaushalt

Quelle: dt Finanz- und Militärdepartement

Data: 03-03-1998

Adattar il dretg grischun da finanzas als novs svilups

Dacurt è sa scuntrada ina cumissiun dal cussegl grond sut il presidi da deputà Ernst Nigg ed en preschientscha da cusseglier guvernativ Aluis Maissen, schef dal departament da finanzas e militar, per predeliberar la revisiun da la legislaziun davart las finanzas dal chantun Grischun.

En tut duai il nov dretg da finanzas vegnir adattà als novs svilups. Ina da las meras fundamentalas da la revisiun è da crear ina basa moderna per ina politica da finanzas progressiva e confurma a la conjunctura. Ins na vul betg cuntanscher ina politica da conjunctura activa, mabain che la grevezza fiscala e ch'il svilup dals custs en il senn d'ina stabilisaziun a media vista da la quota statala, restian uschè constants sco pussaivel. Ina tala politica finanziala ha in effect anticiclic e contribuescha da mitigiar ils svilups conjuncturals extrems. Questa revisiun da la lescha pretenda il medem mument ina revisiun parziala da la constituziun chantunala. Tar ils novs princips impurtants tutga er che las finanzas chantunalas ston vegnir equilibradas a media vista e ch'in strict limit d'indebitament vegn introducì. Per experiments limitads dals novs models da gestiun administrativa (NPM, project da GRiforma) vegn creada plinavant la basa legala en furma d'in artitgel d'experiment. Tras quel obtegna il cussegl grond cumpetenzas spezialas per la procedura e la furmaziun dals projects da pilot dal NPM. En pli duain vegnir acceptads en la lescha davart las finanzas er princips da subvenziun, per ch'il cussegl grond e la regenza possian diriger a moda efficazia las contribuziuns. Ina pussaivla reducziun limitada da las contribuziuns tras il cussegl grond ch'è integrada en quests princips, è vegnida concipida pir sco davosa mesira dal budget, per il cas ch'ils ulteriurs elements da direcziun n'avessan betg success. La finala duai vegnir creada ina basa legala suffizienta per la cassa da pensiun chantunala e per ulteriuras instituziuns chantunalas d'assicuranza, che cumpiglia la pussaivladad da sa far independentas pli tard.

Suenter ina lunga discussiun è la cumissiun vegnida a la conclusiun che la revisiun producescha in dretg da finanzas modern e concentrà sin il necessari. Quest dretg vegn a permetter al cussegl grond, a la regenza ed a l'administraziun, da diriger las finanzas e da reagir spert sin las circumstanzas midadas. La politica da finanzas confurma a la conjunctura vegn fixada meglier en la constituziun ed in limit d'indebitament efficazi vegn introducì. Giavischs impurtants da moziuns vegnan resguardads en il project. En tut creescha la revisiun la basa, tenor l'opiniun da la cumissiun, per che las finanzas dal Grischun restian equilibradas er en il futur. La cumissiun predeliberanta ha relaschà perquai in bun project gulivà senza propostas da midadas per mauns dal cussegl grond. Il cussegl grond vegn a tractar la fatschenta en la proxima sessiun da mars.

Gremi: Cumissiun predeliberanta finanzas

Funtauna: rg Departament da finanzas e militar

Data: 03-03-1998